Zapisnik sestanka muharske vezalske komisije (MVK),
ki je bil dne 25. 02. 2023

ZAPISNIK 
5. sestanka muharsko-vezalske komisije RZS
v tem mandatu
Sestanek je bil v soboto, 25. februarja z začetkom ob 9:00 uri v sejni sobi RZS. 
Prisotni:
– k o m i s i j a :	predsednik Matej DELAK ter člani Tina POSSNIG, Miran KOROŠEC in Luka LUKMAN;
– drugi vabljeni:	/.
Odsotni člani kom.	– opr.:	/; 
– neopr.:	/.
SKLEPČNOST:	Od štirih so prisotni 4 člani komisije. Sestanek je sklepčen.
Dnevni red:
1. Aktivnosti povezane z vezalskim natečajem.
2. Razno.
Dnevni red je bil soglasno potrjen.

ad 1
Aktivnosti povezane z vezalskim natečajem.
Razpis
Razpis za letošnje prvenstvo je bil objavljen v domačih in tujih družbenih medijih, ki so v zadnjih letih prevzeli vlogo osrednjih medijev s področja muharjenja. Objavljen je bil tudi v glasilu Ribič ter na spletni strani RZS.
Aktivnosti, povezane z ocenjevanjem muh
Člani MVK smo muhe ocenili 25.02.2023, v sejni sobi RZS, po ustaljenih pravilih. 
Letos je na natečaju sodelovalo 20 vezalcev, ki so poslali skupaj 43 vzorcev muh. Vzorci so bili poslani iz 8 držav.
Napram preteklim dvem letom opažamo rahel upad sodelujočih povezano s koncem pandemije.
Ostale kategorije so bile tudi s strani slovenskih vezalcev dobro zastopane, izdelki pa v splošnem kakovostni.
Sklep 1: tajništvo RZS s strani komisije izpolnjene rezultatske liste poveže z imeni vezalcev in tako pripravljene rezultate posreduje M. Delaku v verifikacijo. Rok: 01.04.2023 
Sklep 2: MVK preveri posredovane rezultate. Verificirane rezultate vrne tajništvu RZS, kjer pripravijo podatke o rezultatih v obliki za objavo in jih po e- pošti v primerni obliki pošljejo MVK. Rok: 10.04.2023 
Sklep 3: Fotografiranje vseh muh je bilo opravljeno sproti z ocenjevanjem. Fotografije so namenjene objavi v glasilu Ribič. Tokrat se ne podeljujejo fotografije ob diplomah. Honorar ni potreben.
Sklep 4: letos bomo ponovno izvedli zaključek vezalskega natečaja s podelitvijo priznanj. 
Člani MVK smo soglasni, da letos ponovno izvedemo zaključni dogodek s podelitvijo priznanj. Predlagani datum zaključka je sobota, 10. junija 2023, s pričetkom ob 10h. Datum se uskladi tudi z vodstvom RZS, ki ga, kot običajno, vabimo na dogodek. 
Opravili smo poizvedbo pri RD Novo Mesto v Žužemberku, kjer so nam datum potrdili. Za vse ostale podrobnosti vključno s pogostitvijo se dogovori M. Delak Rok: 15.04.2023

Sklep 5: Tajništvo RZS pravočasno na zaključni dogodek povabi člane vseh prejšnjih zasedb MVK in ostale goste ter zainteresirano javnost, predstavnike medijev, idr., ki se jih običajno vabi na zaključek, po seznamu oz. adremi RZS. Rok za pošiljanje vabil: 10.05.2023
Sklep 6: Grafične predloge za pripravo panojev, ki jih bomo uporabili na zaključnem dogodku računalniško postavi in ustrezno prilagodi M. Delak in poskrbi tudi za njihov tisk. Podatke za naročilnico posreduje tajništvu RZS. Rok: 15.05.2023
Panoje z muhami opremijo član MVKi. Rok: 10.06.2023
Sklep 7: Zagotoviti je potrebno nagrado za absolutnega zmagovalca v obliki ročno narejene mreže - podmetalke. Le te ročno iz lesa izdeluje g. Paljk iz Ajdovščine, s katerim se dogovori M. Delak. Naročilnico se pošlje RZS. Rok za izvedbo: 15.05.2023
Sklep 8: tajništvo RZS obvesti vsakega udeleženca natečaja o rezultatih po klasični in e-pošti. M. Delak pregleda in prilagodi dopise, ki jih tajništvo RZS nato pošlje nagrajencem natečaja in tistim vezalcem, katerih izdelki so bili iz takšnih ali drugačnih razlogov prestavljeni ali diskvalificirani. Hkrati se jih tudi povabi na zaključni dogodek. Rok: 01.05.2023
Sklep 9: M. Delak pregleda in ustrezno modificira dopise za RD in ZZRS, s prošnjami za nagradne dovolilnice. Vse RD se zaprosi, da za nagrade na natečaju zagotovijo muharske dovolilnice. Predsednik RZS se dogovori z direktorjem ZZRS za 6 dovolilnic (2x Soča, 4x ostale reke). Tajništvo RZS razpošlje prošnje in sredi maja še telefonsko spomni RD in ZZRS na prošnje za nagradne dovolilnice. Nagradne dovolilnice se priloži obvestilom nagrajenim vezalcem, če so v e-obliki pa na drug primeren način o tem obvesti nagrajene vezalce.  Rok: 15.04.2023 
Sklep 10:  M. Delak pošlje potrjene rezultate za izdelavo diplom nagrajencem. Diplome podpišeta predsednik RZS in M. Delak, nato pa se pošljejo vezalcem skupaj z obvestilom o rezultatih.  Rok za izvedbo: 10.06.2023
Medijske aktivnosti
sklep 11: L. Lukman pripravi poročilo o prvenstvu in nagrajenih muhah v slovenskem, Pošlje jo uredništvu glasila Ribič (za klasično objavo v glasilu Ribič in za objavo na spletnih straneh RZS in na Facebook profilih RZS in prvenstva) ter domačim in tujim medijem (tudi spletnim). Objava se honorira po ceniku za prispevke v Ribiču. Uredništvo glasila Ribič se posebej opomni, da letos skupaj z reportažo v glasilu objavi le nagrajene vezalce, enako kot vsa leta. Rok: 01.04.2023
sklep 12: L. Lukman pripravi tudi poročilo o zaključnem dogodku za objavo v Ribiču in ga pošlje uredništvu. Rok: 01.04.2023
sklep 13: Tajništvo RZS poskrbi za distribucijo tako pripravljene reportaže sorodnim organizacijam v tujini in za objavo v tujih medijih za potrebe nadaljnje promocije natečaja. Po potrebi zagotovi tudi prevode v druge jezike (npr. FRA, NEM). Rok: 30.08.2023
sklep 14: M. Delak reportažo pošlje v objavo v vse klasične in spletne medije, kjer je bil objavljen razpis natečaja. Rok: 30.07.2023
Funkcionarje RZS prosimo, da s svojimi številnimi kontakti in zvezami s posamezniki in organizacijami po vsem svetu pomagajo pri promociji natečaja. Če je le mogoče o tem obvestijo predsednika MVK, ki lahko po potrebi zagotovi dodatne informacije, materiale,... zainteresiranim.
sklep 15: Člani MVK, po dogovoru z RZS, prvenstvo predstavimo na podcastu »Dober prijem«, ki ga snema Matej Godec. Rok: 01.01.2023
ad 2
Aktivnosti v zvezi z mladinskim muharskim taborom.
Sklep 16: Člani MVK smo predvideni v programu tabora v soboto, 20.05., kjer bomo poskrbeli za izvedbo predvidenih aktivnosti (predavanja + ostalo po programu tabora). Mladim za sodelovanje v muharskem kvizu za nagrade podelimo tudi pakete ne-nagrajenih muh s preteklih natečajev. 
Rok za potrditev sodelovanja na taboru z organizatorjem tabora: 01.04.2023
Rok za pripravo na tabor: 20.05.2023
ad 3
Sklep 17: Člani MVK bomo nadaljevali z aktivnostmi za ohranitev ugleda ter podobe prvenstva, pri čemer pričakujemo izdatno podporo vseh teles RZS, posebej pa tistih, ki so zadolžena za promocijo dejavnosti RZS:
- razširjeno promocijo prvenstva v ribiških in ostalih medijih, doma in v tujini– MVK prvenstvo promovira, predvsem v spletnih medijih, razširitev z ostalimi oblikami promocije v sklopu promocije RZS.
- uresničitev plana glede izdelave spletne strani natečaja- sredstva v proračunu RZS zagotovljena (dodatno tudi iz naslova odpovedanih zaključnih slovesnosti v preteklih dveh letih), MVK pripravi vsebino in skupaj z RZS izbere primernega izvajalca- rok za izbiro: julij 2023, rok za izdelavo: do razpisa za natečaj 2024- november 2023.
ad 4
Vsi sklepi so bili sprejeti soglasno. 
Sestanek je bil končan ob 1700.
Zabeležil:	Predsednik komisije:
Matej DELAK	Matej Delak
	(potrditev: __. __. 2023)

Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS: _______. 2023

Po verifikaciji na seji UO RZS sekretar RZS M. Miličić objavi zapisnik na spletni strani RZS, obvestilo o objavi pa prejmejo:	-	člani komisije,
· predstavnik RZS v skupščini OKS–ZŠZ,
· morebitni drugi udeleženci sestanka,
· člani UO,
· člani NO RZS,
· vse RD.

